Notat

Til	                        	
Ordinære medlemmer:
Viserektor Inga Bostad
Studiedekan Trygve Wyller, TF
Studiedekan Finn Arnesen, Jus
Studiedekan Per A. Brodal, Med.fak.
Studiedekan Tor Egil Førland, HF
Studiedekan Annik Myhre, MN
Studiedekan Morten Rykke, OD (vara for Brodal)
Dekan Asbjørn Rødseth, SV
Studiedekan Doris Jorde, UV
Professor Kirsten Hofgaard Lycke, FUP
Senterleder Bente Herstad, SUM
Maria Veie Sandvik, Studentparlamentet
Kristian Meisingset, Studentparlamentet
Johannes Wilm, Studentparlamentet
Biblioteksdirektør Jan Erik Røed, UB (observatør)

Varmedlemmer:
Førsteamanuensis Arne Skodvin (vara for Lycke)
Professor Harriet Bjerrum Nielsen (vara for Herstad)
Overbibliotekar Randi Rønningen, (vara for Røed)
Elisabeth Torkildsen (vara for Meisingset)
Sigrid Steffensen Melkeraaen (vara for Wilm)		
Fra: studiedirektør Monica Bakken, seniorkonsulent Finn Ragnar Berger, tlf. 22 85 62 05
Kopi:
seksjonssjef Bente Ringlund, seksjonssjef Torbjørn Grønner, seksjonssjef Guri Vestad, fakultetenes studieadministrasjon		

INNKALLING TIL MØTE I UNIVERSITETSSTYRETS STUDIEKOMITE TORSDAG 1. JUNI 2006 KL 12.15 – 15.00 I KOLLEGIEROMMET, ADMINISTRASJONSBYGGET, 10. ET., 3. ET.

Vedtaksssaker
1.4-06	Fastsetting av møteplan for høstsemesteret 2006
J.nr.: 
Det er behov for å fastsette møtetidspunkter for studiekomiteen for høstsemesteret 2006.
Forslag til vedtak:
Det fastsettes følgende møtedatoer for Studiekomiteen for høstsemesteret 2006; 17. august, 21. september, 26. oktober og 23. november.  Sted; Kollegierommet, 10. et. Adm.bygget.  Tid; 12-15.
	
2.4-06	Fleksibel læring – forslag til utlysningskriterier for 2007
J.nr.: 06/6491
I følge strategiplanen for fleksibel læring som ble vedtatt i kollegiemøtet 05.11.02 skal det hvert år i planperioden stimuleres til prosjektaktivitet ved hjelp av utlysning av midler til fagmiljøene. Videre skal Fleksibel læring ifølge strategiplanen fra og med 2006 stimulere til aktiviteter også innen etter- og videreutdanning (EVU). 
Beløpet som foreslås utlyst er redusert med kr 500 000.- i forhold til utlyst beløp i 2006, for å finansiere en større ekstern evaluering av Fleksibel læring. 
Ved UiO er det vedtatt at felles søknadsfrist for alle utlysninger skal være 15.09.06 av hensyn til budsjettprosessen. Forslag til utlysningskriterier for 2007 legges med dette frem for Universitets styrets studiekomite for utlysning 09.06.06.
Forslag til vedtak:
Studiekomiteen anbefaler universitetsledelsen å slutte seg til forslaget til utlysningskriterier for 2007.

Diskusjonsssaker
•		AIT – Akademikere i Team
Vedlagt følger forslag fra Studentparlamentet om å opprette et frivillig tverrfaglig og prosjektbasert emne Akademikere i Team (AiT) på 10 studiepoeng, hovedsakelig rettet mot studenter på lavere grad. Studentparlamentet foreslår at man i første omgang organiserer dette som et prøveprosjekt hvor alle studenter ved UiO kan søke på et tverrfaglig prosessfokusert 2000-emne med tilbud om 30 studieplasser fordelt på fem til syv grupper. På sikt ønsker Studentparlamentet at man arbeider med hvordan emnet AiT kan bli et tverrfaglig tilbud til alle studenter ved samtlige fakulteter ved UiO.
	
•		Komiteenes rolle – Mandat for studiekomiteen

DOKUMENTER ETTERSENDES
	
•		Søkertall til UiOs grunnutdanninger 2006/2007
Etter 3 år med økning i søkertallene, har UiO i år en svak nedgang i søkertallene til grunnutdanninger i forhold til i fjor. Nedgangen er størst på fag med høy søkning og høye poenggrenser. Vi har hatt en forholdsvis stor nedgang i søkere fra Oslo, og søkere i aldersgruppen 21-23 år.
Studiekomiteen oppfordres til å diskutere situasjonen, og komme med innspill til ev. behov for nærmere analyser.

DOKUMENTER ETTERSENDES
	
•		Årlig analyse og rapportering om studiekvalitet og studiekvalitetsarbeid 
Gjennomgang og justering av prosedyren for årlig analyse, vurdering og rapportering om studiekvalitet og studiekvalitetsarbeid.  Konkretisering av rapporteringsprosessen høsten 2006.
	
•		Innspill til budsjettet for 2007
Styret skal på sitt møte i juni legge føringer for UiOs budsjettinnspill for 2007.  Man har lagt til grunn hovedprioriteringene fra 2006 og noen ytterligere nye forslag er lagt til.  Studiekomiteen inviteres til å diskutere forslagene som har fremkommet.
Se bakgrunnsdokumentasjon her: Referat Fagdirektrmte 12.05.06.doc 

Orienteringssaker
•		Orientering vedr. Arbeidslivsundersøkelsen HF/SV
Orientering i møtet, 
Se for øvrig denne lenken: http://www.hf.uio.no/studier/kandidatundersokelse/
	
•		Orientering vedr. Utdanningskvalitetsprisen IFI
Orientering i møtet, 
Se for øvrig denne lenken: http://www.nokut.no/sw15785.asp
	
•		Orientering vedr. Referat LMU
Se denne lenken: http://www.admin.uio.no/sta/laeringsmiljoutvalget/
	
•		NOKUT – Revisjon av akkreditering av de 5-årige masterstudiene og de 3-årige PhD-studiene i farmasi, odontolgi og jus
NOKUTs klagenemnd har behandlet klage fra Høgskolen i Oslo og Høgskolen i Bergen på vedtak i re-akkrediteringen av sykepleieutdanningene i NOKUTs styre 25.01.2006. Klagenmnda har opphevet begge vedtak og sendt sakene tilbake til NOKUT for ny behandling.
Bakgrunn for klagenemndas avgjørelse er utforming av kompetansekravene til fagmiljøet ved institusjonene i NOKUTs forskrift om standarder og kriterier for akkreditering av studier.
I mellomtiden blir revisjonsprosjektet for odontologi, farmasi og jus stilt i bero. Selvevalueringen som ble varslet igangsatt i mai blir utsatt, og kommer ikke i gang før tidligst over sommeren. Hvor lang utsettelsen blir, avhenger av den videre saksgang. I ytterste konsekvens vil man måtte endre NOKUTs forskrift på punktet om kompetansekrav og det betyr en ny høringsrunde. UiO vil få tilsendt prosjektplan med nye datoer for fremdrift når saken blir mer avklart.
	
•		Orientering vedr. Brosjyre "Ung & Lovende"
Brosjyre til arbeidsgivere for informasjon om studier ved UiO.  Laget av Karrieresenteret.	

Eventuelt

23. mai 2006

Monica Bakken
studiedirektør

										Finn Ragnar Berger
										seniorkonsulent